钦定古今图书集成/明伦汇编/官常典/第092卷 > 东阳孝宪王宗悌
## 钦定古今图书集成/明伦汇编/官常典/第092卷 > 东阳孝宪王宗悌

按《宋史汉王传》：汉恭宪王元佐长子平阳郡王允升。
允升子宗悌，字元发，轻财好施。故相王氏子持父所
服带求质钱，宗悌恻然曰：“宰相子亦至是乎！”归带而
与之钱。所亲用诈取藏镪，得其状，曰：“吾不以小故伤
骨肉恩。”竟不问。所生母早世，宗悌不识也，闻父婢语
平生，辄掩泣。继得其肖貌，绘而奉之如生。终明州观
察使，赠保宁军节度使、同中书门下平章事、东阳郡
王，谥曰“孝宪。”